เคยรีวิวกันไปแล้วรอบนึงสำหรับก๋วยเตี๋ยวคั่วไก่เจ้านี้ซึ่งเป็นร้านโปรดของที่บ้านเลย  ถ้าผ่านทีไรต้องแวะเวียนไปชิมตลอด  เป็นร้านคั่วไก่ในตำนานที่เปิดมากว่า 40 ปี ออกสื่อมาแล้วมากมาย จุดเด่นที่นี่คือเนื้อไก่ที่นุ่มมากกกก  ไม่เหมือนใคร  แม้อาจจะสู้เรื่องความหอมกระทะผัดของร้านอื่นไม่ได้  แต่เรื่องความนุ่มของไก่นี่ขอยกให้เป็นที่หนึ่ง!! ซึ่งแอมปลื้มไก่อวบๆนุ่มๆที่นี่มากๆ  ให้เป็นคั่วไก่ที่ชอบที่สุดในกรุงเทพฯเลย  แต่นี่ก็ยังไม่ใช่เมนูที่อร่อยสุดในร้าน  เมนูที่แอมชอบที่สุดในร้านนี้  คือก๋วยเตี๋ยวไก่น้ำ  ทำไมเด็ด  ต้องมาดูกัน

ที่ขึ้นชื่อลือชาอีกอย่างคือ เรื่องหยุดบ่อย  จะทานแต่ละทียากเหลือเกินนน  เจ้าของร้านถึงกับตั้งสโลแกนร้านตัวเอง ไว้ว่า "ขายดี อร่อย หยุดบ่อย ต้องก๋วยเตี๋ยวไก่รองเมือง" ฮ่าฮ่า ???????????? ดังนั้นใครอยากจะไปชิม  แอมแนะนำโทรเข้าไปถ่ามก่อนนะ  ไม่งั้นเสียเที่ยว  วันที่แอมไปนี่ก็ฟลุ๊คมาก ร้านเปิดพอดี  เลยได้รีวิวรอบสองมาให้ดูกันค่ะ

=-= สถานที่ตั้ง และการเดินทาง =-=

ร้านอยู่ในซ.รองเมือง 5  สามารถเข้าได้จากสองทาง  
- ถ้ามาจากถ.บรรทัดทอง  ให้เลี้ยวเข้าถ.จรัสเมือง  แล้วเลี้ยวขวาเข้าซ.รองเมือง5 ร้านอยู่ซ้ายมือ
- ถ้ามาจากถ.พระราม1 ขับมาจาก mbk เลยสี่แยกที่มีโลตัสแล้วให้ชิดซ้ายเข้าซ.รองเมือง5  ร้านจะอยู่ขวามือ

สังเกตป้ายไฟชื่อร้าน  ให้เดินเข้าตรอกเล็กๆไปต่ออีกสัก7 เมตร ร้านอยู่ซ้ายมือค่ะ (จอดรถตามฟุตบาทในซ.รองเมือง5 ค่ะ)

=-= บรรยกาศ =-=

ร้านเป็นห้องแถวติดแอร์นะคะ  ไม่ต้องกลัวร้อน  เปิดไฟสว่างไสว มีที่นั่งอยู่ประมาณ 6 -7โต๊ะ บรรยกาศเหมือนร้านก๋วยเตี๋ยวทั่วไป บ้านๆ เรียบง่ายค่ะ

=-= เมนูที่ชิม =-=

- ก๋วยเตี๋ยวคั่วไก่ หรือก๋วยเตี๋ยวไก่ผัด (50B)☆☆☆☆  มาในจานพอเหมาะ  ที่นี่จะเสริฟแบบคลุกไข่เคลือบไว้ได้านนอก(เหมือนห่อไข่)  เวลาทานเราต้องหั่นๆยีๆก่อน  เพื่อคลุกให้ไข่และเส้นแตกเข้ากัน   แอมชอบที่เค้าผัดมาแห้งๆดี  น้ำมันไม่นองเยิ้มๆ เหมือนเจ้าอื่นๆ  และที่สำคัญไก่ชิ้นใหญ่ อวบนุ่ม อร่อยเลยยย  แต่บางคนที่ชอบกินหอมผัดกระทะของคั่วไก่ หรือแบบกรอบๆ เมนูนี้อาจจะยังไม่โดนใจกันนะ เพราะสูตรที่นี่จะไม่ค่อยได้กลิ่นหอมลักษณะนั้นและค่อนข้างนุ่มค่ะ

- ก๋วยเตี๋ยวไก่น้ำ (40B)☆☆☆☆☆ ???????? ปริมาณมาแบบคุ้มราคา  ให้ไก่เยอะดี  ไก่ชิ้นใหญ่อวบนุ่มมากกกก  น้ำซุปใสๆแต่หวานหอมกลมกล่อม ตุ๋นมาได้รสดี ทานกับเส้นใหญ่นุ่มๆ ชามนี้คือลงตัวที่สุด  ต้องสั่งงงง!!ปกติเป็นคนไม่ทานก๋วยเตี๋ยวไก่  แต่ร้านนี้ยอมแพ้  มาทีไรต้องซื้อไปตุนๆๆ


????สรุป  เป็นร้านคั่วไก่ในตำนานที่อร่อยสมศักดิ์ศรี แม้จะอินดี้เปิดปิดตามใจไปบ้างก็ตาม  ใครที่ตามหาคั่วไก่แบบใส่ไก่เยอะๆ  ไม่เป็นเศษๆวิญญาณไก่มาที่นี่รับรองถูกใจแน่นอนค่ะ